На основу члана 8. став 1. и у складу са чланом 31. став 2. и чланом 32. став 3. Закона о избору председника Републике („Службени гласник Републике Србије, број 14/2022), а сходно члану 24. став 1. тачка 6) Закона о избору народних посланика („Службени гласник Републике Србије, број 14/2022), Изборна комисија општине Житорађа, на седници одржаној 18.03.2022. године, донела је

**Р Е Ш Е Њ Е**

1. Констатује се да Бобан Милојковић и Наташа Драгићевић, члан и заменик члана Изборне комисије општине Житорађа у проширеном саставу именовани на предлог Групе грађана МОРАМО – АКЦИЈА – Еколошки устанак – Ћута – Не давимо Београд, подносиоца проглашене изборне листе кандидата за народне посланике за изборе расписане за 3. април 2022. године, постају члан, односно заменик члана посебног састава Изборне комисије општине Житорађа за спровођење избора за председника Републике, расписаних за 3. април 2022. године.

2. Ово решење објављује се на веб-презентацији Републичке изборне комисије и веб-презентацији општинеЖиторађа.

3.Ово решење ступа на снагу даном доношења, а примењује се од наредног дана од дана доношења.

**О б р а з л о ж е њ е**

 Републичка изборна комисија је, на седници одржаној 13. марта 2022. године, донела Решење 02 Број: 013-698/22, којим је др Биљана Стојковић проглашенa за кандидата за председника Републике за изборе расписане за 3. април 2022. године, на предлог Групе грађана МОРАМО – БИЉАНА СТОЈКОВИЋ, председница Србије.

 Сходно томе, Изборна комисија општине Житорађа утврдила је:

* да је Републичка изборна комисија, на седници одржаној 22. фебруара 2022. године, донела Решење 02 Број: 013-538/22, којим је проглашена изборна листа МОРАМО – АКЦИЈА – Еколошки устанак – Ћута – Не давимо Београд – Небојша Зеленовић, за изборе за народне посланике Народне скупштине, пасписане за 03. април 2022. године, коју је поднела Група грађана МОРАМО – АКЦИЈА – Еколошки устанак – Ћута – Не давимо Београд;
* да је Изборна комисија општине Житорађа, на седници одржаној 10. марта 2022. године, донела Решење о именовању члана и заменика члана Изборне комисије општине Житорађа у проширеном саставу број: 013-13-50/2022, којим су на предлог Групе грађана МОРАМО – АКЦИЈА – Еколошки устанак – Ћута – Не давимо Београд именовани Бобан Милојковић за члана и Наташа Драгићевић за заменика члана у проширеном саставу;
* да, у складу са чланом 31. став 2. Закона о избору председника Републике, коалиција која је и предлагач проглашеног кандидата за председника Републике и подносилац проглашене изборне листе канидатата за народне посланике, у органе за спровођење избора у проширеном саставу може предложити само једног члана и заменика члана;
* да се, у складу са чланом 32. став 3. Закона о избору председника Републике, група грађана која је предлагач проглашеног кандидата за председника Републике и група грађана која је подносилац проглашене изборне листе кандидата за народне посланике сматрају истом групом грађана ако је и једну и другу образовало више од половине истих бирача;
* да, у складу са чланом 2. Одлуке о саставу и раду Републичке изборне комисије и локалних изборних комисија у поступку спровођења избора за народне посланике и збора за председника Републике, расписаних за 03. април 2022. године, 02 Број 013-609/22 од 02. марта 2022. године, органи за спровођење избора раде у два посебна састава, и то: посебан састав за спровођење избора за народне посланике (који чине председник и чланови органа за спровођење избора у сталном саставу и њихови заменици и чланови и заменици чланова органа за спровођење избора у проширеном саставу, именовани на предлог подносиоца проглашених изборних листа кандидата за народне посланике у складу са законом и овом одлуком) и посебном саставу за спровођење избора за председника Републике (који чине председник и чланови органа за спровођење избора у сталном саставу и њихови заменици и чланови и заменици чланова органа за спровођење избора у проширеном саставу, именовани на предлог предлагача проглашених кандидата за председника Републике у складу са законом и овом одлуком);
* да је чланом 5. став 1. наведене Одлуке прописано да, кад Републичка изборна комисија прогласи изборну листу, а подносилац те изборне листе касније предложи и кандидата за председника Републике, чланови и заменици чланова који су на предлог тог подносиоца већ именовани у проширени састав органа за спровођење избора и тиме постали чланови односно заменици чланова посебног састава тих органа за спровођење избора за народне посланике, наредног дана од дана проглашења кандидата за председника Републике постају чланови посебног састава тих органа за спровођење избора за председника Републике.

На основу свега изнетог, а имајући у виду да је Групу грађана МОРАМО – БИЉАНА СТОЈКОВИЋ, председница Србије, која је предложила проглашеног кандидата за председника Републике образовало више од половине истих бирача који су образовалиГрупу грађана МОРАМО – АКЦИЈА – Еколошки устанак – Ћута – Не давимо Београд која је поднела проглашену изборну листу кандидата за народне посланике, услед чега се оба наведена политичка субјекта сматрају истом групом грађана, закључено је да је наступио случај из члана 31. став 2. Закона о избору народних посланика, тако да је донета одлука како је наведено у диспозитиву овог решења.

**Упутство о правном средству:** Против овог решења подносилац проглашене изборне листе, регистрована политичка странка и бирач могу поднети приговор Републичкој изборној комисији у року од 48 часова од објављивања овог решења на веб-презентацији Републичке изборне комисије.

Број: 013-13-70/2022

У Житорађи, 18. март 2022. године

**ИЗБОРНА КОМИСИЈА ОПШТИНЕ ЖИТОРАЂА**

 ПРЕДСЕДНИК

ЈованаАтанасковић